امیرکبیر
میرزا محمدتقی خان فراهانی مشهورامیرکبیر یادا آتابیگ. ناصرالدین شاه اونی صدراعظم ائتدی و اونا آتابیگ آد وئردی.
ایچیندهکیلر
اوشاقلیقی[دَییشدیر]
۱۱۸۶ اینجی قمری ایلده تهرانین هزاوه کندینده آنادان اولدی. آتاسی، قائم مقام فراهانینن آشپزیدی. او قائم مقام فراهانینین ایشچیسی اولدی و اونون اوینده درس اوخودی. او قائم مقام فراهانی امرینه گوره تبریزده امیرنظام اولدی.
گریبایدیوف اؤلمهسی[دَییشدیر]
امیرکبیر ۲۲ یاشیندا اولاندا گریبایدیوف تهراندا روس سفارتخاناسیندا اؤلدی و امیرکبیر خسرو نمیرزاینان روس تزارینین گوروشونه گئتدیلر کی اونان بغیشلنماق ایسته سینلر. او منشی مقامیندا خسرومیرزانی روس اؤلکهسینه آپاردی و تزارینان گوروشدی. ۱۲۴۴اونجی ایلده روسیهدن قایتدی و تبریزده وزیرنظام مقامینا یتیشدی.
تبریزده[دَییشدیر]
امیرکبیر تبریزده وزیرنظام اولدی و اوزمان ناصرالدین شاه ایرانین ولیعهدی اولدی. او ناصرالدین شاهی ایرواندا بیرینجی نیکلاین گوروشونه آپاردی و تزارینان گوروشدی. امیرکبیر ارزروم بارشیقیندا کی عثمانی و قاجار آراسیندا باغلاندیه گوره ارزروما گئتدی و مرزلرین بولوشون یازدیلار و ایکی اؤلکهنین مرزلری بیلیندی.
امیرکبیر تبریزده نظام وزیری اولاندا تبریز و آذربایجان امنیتلی یریدی امما اوبیری اؤلکهلر قاریشمیشدیلار. محمد شاه تهراندا اؤلنده اینگیلیس سفیرینین ایشچیسی تبریزه خبرگتدی و میرزافضل الله نصیرالملک ولیعهدین ایشچیسی ائیله بولمهدی تهرانا گئتماقا تدارک گوروسن. امما امیرکبیر ۳۰ مین تومن تبریز بازاریندان بورج ائیلهدی و توفنگچی وقوشون یغیب تهرانا گئتدی. ناصرالدین شاه آلتی هفته سورا تهراندا شنبه ۲۲ ذیقعده ۱۲۶۴ تخت اوسته اوتدی و امیرکبیری صدراعظم ائتدی واونا آتابیگ آدی وئردی. شاهین یازیسی بئله دی:
قاریشیقلار[دَییشدیر]
اول قاریشیق دؤرد آی صدراعظم لیقدان سورا اولدی کی تهران ارگینین قوشونچولاری امیرکبیرین اوین دورهلهدیلر و اونون عزل اولماسین ایستهدیلر. امما امیرکبیرین آداملاری اولارینان ساواشدی و ۲ نفر اؤلدی. امیرکبیر میرزاآقاخان نورینین اوینه گئتدی و نچه نفر قاجارلارین باشچیلاری و میرزا ابوالقاسم امام جمعه و عباس قولی خان جوانشیر امیرین گوروشونه گلدیلر و بو قاریشیق یاتدی.
خوراسان والیسی سالارخان شورش سالدی و خوراسانی قاجارلاردان آیردی. امیرکبیر حسام الدوله نی اونون وروشماسنا یوللادی و اوچ ایل سورا سالاری اؤلدوردولر و خوراسان آرام اولدی.
اونون زمانیندا رشوه وئرماق چوخودی و بوایشه گوره قاجارلارین بویک باشلارین نچه دفعه توتدی و زندانا سالدی. بو ایشلره گوره نچه دفعه امیرکبیری اؤلدورماقا چالیشدیلار. مهدعلیا، شاهین آناسی، کی ایستیردی اوز اوغلانلارین ناصرالدین شاه درباریندا باشچی ائتسین، امیرکبیری تختدن سالماقا چالیشدی.
شاهین گوزوندن دوشمهسی[دَییشدیر]
شاه آتابیگین مقامیندان قورخوب و مهدعلیا و قاجارلارین سوزلرینه گوره آتابیگه بدنظرائتدی واونی صدراعظم لیقدان سالدی و کاشانا یوللادی کی اوردا فرماندار اولوسن. امما سوندا مهدعلیا اونون اؤلماقینا چالیشدی و شاهدان اونون قتلینین امریهسین آلدی و کاشانین فین باغیندا اونی اؤلدوردولر.
اؤلمهسی[دَییشدیر]
میرزا اقاخان نوری و مهدعلیا و اعتمادالدوله اونونی شاهین گوزوندن سالدیلار و او کاشاندا فین باغیندا بیر حمامدا بیلک دامارلارین کسدیلر و دنیادن گوزیومدی. اؤلکه میزده هئچ کیمسه تاریخده اوناتای ایش بولن گلمییب. او دارالفنون مدرسهسین آچدی و اوروپادان معلم گتدی. او قوشونلاری چوخاتدی و ایراندا نشریه چاپ ائتدی و جماعته سواداورگشماقی واجب بیلدی. او تبریزده امیرنظام اولاندا محمدعلی بابی توتدی و ناصرالدین شاهین اوینده محاکمه ائتدی و چای کناردا اؤلدوردی و ایراندا قاریشیقلاری آرادان اپاردی. قاجارلارین لقبلرین و خانلیقلارین الیندن آلدی و رشوه الانلاری توتدی. پوست ادارهسی و قراولخانا دوزتدی .
گؤرونتولر[دَییشدیر]
قایناقلار[دَییشدیر]
- ↑ امیر کبیر و ایران - فریدون آدمیت شابک ۹۷۸-۹۶۴-۴۸۷-۰۳۰-۹ صفحهٔ ۱۹۷
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab